מי עמי

מֵי-עַמּי הוא מושב שיתופי באזור הצפון ליד ואדי עארה מדרום לאום אל-פחם השייך לארגון יישובי העובד הציוני ונמצא בקצה המזרחי של תחום המועצה האזורית מנשה. היסטוריה היישוב הוקם בשנת 1963 כהיאחזות נח"ל שאוזרחה בשנת 1969 כקיבוץ. הוא נקרא על שם קהילת יהודי מיאמי שסייעה בהקמתו (מיאמי - מי עמי). בשנת 1971 הפך היישוב למושב שיתופי. היישוב, יחד עם הכביש המוביל אליו, מהווים את גבולה הדרומי של העיר אום אל-פחם. בסוף שנות ה-70 סבל המושב מהתנכלויות מצד ערביי הסביבה שכללו שריפת חלקות חקלאיות. על מנת להוציא את היישוב מבדידותו הוחלט על תוכנית עירון להקמת יישובים יהודיים בסביבתו ואלו כללו את ריחן, חיננית, חריש וקציר. בסוף שנת 2022 החלה להיבנות שכונה חדשה בחלקו המערבי של המושב. שטח המושב כ-3500 דונם, ורוב התושבים עוסקים בענפי החקלאות השונים כגון: בתי צמחייה, גידולי שדה, לול, פרדס וכרם ליין. אתרים בקרבת היישוב שמורת יער ריחן - הממוקמת כ-4 ק"מ מדרום למושב הכוללת חורש ים תיכוני טבעי ומפותח המשתרע בין שני יובלים קטנים של נחל נרבתה. קישורים חיצוניים מושב מי עמי אתר של מושב מי עמי הערות שוליים